ההשראה לסדרת מוצרי HOMEMADE החלה לפני שנים רבות במסעות משפחתנו בטיולי סוף שבוע הרפתקניים בחיק הטבע.
לפני כל מסע עמלנו והכנו במטבח הביתי שלנו, חטיפים מזינים לדרך, משיבולת שועל, אגוזים ופירות יבשים,.
כיום, כשהנכדים שלנו מגיעים, פינוקים מזינים וטעימים הם עדיין החטיפים המועדפים על בני משפחתנו.
הכירו את מוצרי סדרת HOMEMADE העשויים מחומרי גלם איכותיים, רכיבים טבעיים ובריאים, ממש כמו בבית מוגשת לכם באהבה.
הקמת המפעל שלנו הוא סיפור על אהבה לארץ ותשוקה לטעמים.
הוא מתחיל עם עולה חסר כל, שהגיע לארץ עם מחברת מתכונים שקיבל בירושה וחלום גדול להקים מפעל בארץ ישראל.
אל העולה שלנו חברו עולים מלאי תקווה, ויחד עלו לצפון הירוק בו הם בנו את מפעל השוקולד הראשון.
במהרה התערבבו המתכונים עם ניחוחות מקומיים, וכך נולד קיבוץ גלויות של טעמים.
עברו שנים, התחלפה המאה ובחזוננו אימצנו למוצרינו מרכיבים מזינים, ופיתחנו מתכונים איכותיים ומלאים בכל טוב. כיום, אנו משתפים אתכם במתכונים הביתיים שלנו אותם תמצאו במוצרי סדרת HOMEMADE.
בכל נגיסה תוכלו למצוא שילובים נהדרים של אגוזים, דגנים מלאים, שיבולת שועל, חמוציות ועוד שלל מרכיבים המתובלים בהמון אהבה לפשטות ולטבע.
בקערית הבוקר, בנשנוש במשרד, לאירוח או כקינוח בארוחת הערב – בכל מקום ובכל זמן.
מוצרי HOMEMADE שווים לכל כיס וכשרים.
180 גרם של פינוק מטריף ייחודי טעים וטבעוני המכיל שילוב קסום של 5 רכיבים בלבד, גרנולה, אגוזי לוז שלמים, חמוציות, פצפוצי אורז מלא ושוקולד מריר מעודן.
ללא שומן טרנס, חומרים משמרים, לקטוז או סירופ גלוקוזה! מכיל סיבים תזונתיים.
ביס בר קרנצ'י מרענן טעים ובעיקר שונה.
הביס בר מכיל גרנולה, קינואה תפוחה, חמוציות ופצפוצי אורז מלא ובניגוד למקובל בעולם הוא איננו מכיל מכיל סירופ גלוקוזה או דבש!
ללא חומרים משמרים, לקטוז, שומן טרנס או צבעי מאכל.
רק 44 קלוריות לחטיף !
מכיל סיבים תזונתיים, ללא חומרים משמרים, ללא שומן טרנס וללא גלוקוזה.
מיני חטיף אנרגיה אשר מורכב משני רכיבים טבעיים בלבד! תמרים (70%) ואגוזים (30%) – אין עוד בר שכזה!
רק 36 קלוריות לחטיף!
150 גר' (ארוז באריזות אישיות לשמירה על הטריות).
באדיבות "נועם השדה".
מפרידים את התמרים מהגלעין ולשים עם הידיים את כל התמרים לתערובת אחידה (יחד עם הקליפה).
מכניסים את כל הגרעינים והשומשום לתנור למספר דקות עד להזהבה. להיזהר שלא ישחימו יתר על המידה.
טוחנים במכתש ועלי את כל האגוזים והזרעים ושומרים חלק בצד.
מניילנים קשר חיתוך לכל אורכו עם ניילון נצמד. משטיחים את התמרים עם מערוך ומפזרים בפנים את האגוזים והשומשום. מגלגלים את התמרים מעל כמו רולדה ומגלגלים לצורת נקניק אחד ארוך.
אם הנקניק ארוך מדי, חותכים לשני חצאים. מכניסים למקפיא ל-20 דקות.
מוציאים ומגלגלים מבחוץ את האגוזים והשומשום שנותרו. מניילנים, מהדקים ומחזירים למקפיא.
רולדת התמרים תשמר באופן המיטבי בפריזר בקופסא סגורה. תוכלו לחתוך מראש ליחידות ולקחת אחת בכל פעם.
הרולדה תשמר במקפיא עד חודש וחצי. מומלץ לצרוך באופן מיידי ולא להשאיר מחוץ למקפיא יותר מדי זמן.
חשוב לשים לב לתהליך ההשחמה של האגוזים והשומשום- יש להם נטייה להישרף מאוד מאוד מהר ולכן אל תנטשו אותם לבד ואל תישכחו אותם בתנור כי הם ישרפו מהר מאוד וזה יפגום בטעמם.
אז יש חלבון מלא מהצומח!
אם אתם צמחונים או טבעונים, בוודאי שמעתם יותר מפעם (ביום) את השאלה: "אז מאיפה אתם מקבלים חלבון?" ואם אתם בעצמכם אוכלים מזון מן החי, בטח כבר שאלתם מישהו, מתישהו, את השאלה הזו.
אז התשובה היא שלרוב, הניזונים מן הצומח צריכים לשלב דגנים וקטניות בכדי לקבל חלבון מלא, אך לא במקרה של קינואה. כוס קינואה מכילה כ-24 ג' חלבון מלא – כלומר, היא מכילה תשע חומצות אמינו חיוניות, ואין צורך לצרף אליה מקורות אחרים לחלבון. לכן היא פתרון נהדר עבור צמחונים וטבעונים.
את הקינואה אפשר לשלב במטבח באין סוף דרכים: בסלטים, בתבשילים ואפילו בקינוחים, אבל תודו שלא חשבתם למלא דלורית בקינואה.
מלי גרין עשתה את זה, ויצרה מנה טעימה, מרשימה וקלה להכנה.
שמים את הקינואה בסיר ומוסיפים 1.5 כוסות מים רותחים, את אגוז המוסקט ומלח. מכסים ומבשלים 15 דקות על אש קטנה. לאחר שמכבים את האש מחכים לפחות 5 דקות לפני שפותחים את הסיר.
בזמן שהקינואה מתבשלת חוצים את הדלוריות לאורכן ומנקים אותן מגרעינים. מרוקנים אותן, אך משאירים דפנות בעובי של כ-3 ס"מ. קוצצים את הבשר שרוקן מהדלוריות ושומרים בצד.
מאדים את חצאי הדלוריות במשך כ-10 דקות.
מחממים במחבת מעט שמן זית. מוסיפים את הבצל ומטגנים אותו עד שהוא מזהיב. מוסיפים את השום, בשר הדלורית, הסלרי, הגזר, הקולרבי והקישוא, ומטגנים (תוך ערבוב מדי פעם) עד שהירקות מתרככים.
מערבבים את הירקות עם הקינואה, האגוזים והחרדל, ומתבלים במלח ופלפל.
ממלאים את הדלוריות בתערובת הירקות והקינואה ואופים כחצי שעה.
טיפ: אפשר לפזר מעל הדלוריות בצל ירוק קצוץ, גרעיני דלעת ואפילו שבבי גבינת פרמזן.
אחת הדרכים הטובות ביותר לקבל את הכוח והאנרגיה שאתם צריכים כדי להתמודד עם היום החדש שבפתח, היא קערה מהבילה של שיבולת שועל טריה מבושלת.
לא רק שהיא טעימה ומנחמת במיוחד בחורף, היא מלאה בערכים תזונתיים. מחקרים מצאו שאלו שנהנו מקערת דגנים מלאים בבוקר, היו בסיכון נמוך ב-29% ללקות באי ספיקת לב.
שיבולת שועל מסייעת להורדת רמת הכולסטרול והסוכר, מקלה על עצירות ושלשול, תורמת לבריאות הלב וכלי הדם ומחזקת את המערכת החיסונית. אם עדיין לא התחלתם בשילוב שיבולת שועל בתפריט – זה הזמן!
אגב, השם קוואקר (Quaker) הפך עם השנים לשם נרדף לפתיתי שיבולת שועל, אבל למעשה זהו שם של מותג אמריקאי שנוסד ב-1901.
ולמה לא ליהנות מעוגיות שיבולת שועל טעימות במיוחד? הנה מתכון של FoodisGood.
בקערה גדולה טורפים (עם מטרפה ידנית) ביצים, דבש, טחינה ושמן.
מוסיפים לקערה את החומרים היבשים - קוואקר עם שומשום, אבקת אפייה, קמח, סוכר, אגוזי מלך וקינמון.
אם רוצים להוסיף צימוקים או שוקולד צ'יפס זה הזמן להוסיף לבלילה.
מערבבים היטב את החומרים יחדיו ומעבירים למקרר ל-10 דקות. אם הבלילה נראית רטובה מידי, מוסיפים עוד כף קמח.
מרפדים תבנית תנור בנייר אפייה, בידיים רטובות יוצרים מבלילת העוגיות כדורים ומניחים על התבנית, עם רווחים בין עוגייה לעוגייה, משטחים מעט עם מזלג.
אופים את העוגיות בתנור חם על 180 מעלות כ-15 דקות או יותר, עד שהן משנות צבען לזהוב.
העוגיות נשמרות היטב בקופסה אטומה למשך שבוע ימים.
אתם מכירים את זה: אתם יושבים בעבודה אחרי ארוחת הצהריים, ופתאום תוקף אתכם צורך לסוכר. למה שלא תנסו את הממתק הכי טבעי שיש?
תמרים הם בין הפירות המתוקים ביותר, מה שהופך אותם לתחליף האולטימטיבי לנשנוש בין הארוחות. ולא רק זה - בין אם הם נאכלים טריים או יבשים, לתמרים שפע יתרונות בריאותיים.
מפחיתים כולסטרול: בתמרים אין כולסטרול והם מכילים מעט מאוד שומן. כאשר משלבים באופן קבוע כ-3 תמרים ליום, הם יכולים לסייע בשמירה על רמת הכולסטרול, ואפילו לירידה במשקל.
מקור לחלבון: תמרים הם מקור נהדר לחלבון המסייע לנו לשמור על כושר גופני ועל חוזק השרירים. מומלץ למתאמנים בחדר הכושר לאכול כמה תמרים מדי יום.
עשירים בויטמינים: תמרים מכילים ויטמינים כגון B1, B2, B3 ו- B5, כמו גם A1 ו-C. מעבר לכך שהויטמינים מועילים לבריאות, הם גם מעלים בצורה ניכרת את רמות האנרגיה, כי התמרים מכילים גם סוכרים טבעיים כגון גלוקוז, סוכרוז ופרוקטוז. תמרים הם חטיף אנרגיה מצוין!
משפרים את בריאות העצם: תמרים עשירים בסלניום, מנגן, נחושת ומגנזיום, וכל אלה מועילים בשמירה על בריאות העצמות שלנו, ובמניעת אוסטאופורוזיס.
מחזקים את מערכת העצבים: תמרים מלאים באשלגן, ובכל זאת מכילים קצת נתרן. שני אלו מסייעים בשמירה על מערכת העצבים תקינה. אשלגן עוזר להפחית את הכולסטרול, ומפחית את הסיכון ללקות בשבץ.
עשירים בברזל: מלבד הפלואור ששומר על שיניים בריאות, תמרים מכילים גם ברזל, ומומלצים מאוד למי שחסר לו ברזל.
טובים לעיכול: לשיפור תפקוד מערכת העיכול ולאלה שסובלים מעצירות, מומלץ להשרות כמה תמרים במים וללעוס אותם מדי יום.
משפרים את נראות העור: הויטמינים C ו-D תורמים לגמישות העור, וגם שומרים על עליו חלק. בנוסף, אם אתם סובלים מבעיות עור, שילוב תמרים בתפריט היומי יועיל בטווח הארוך. ובונוס: לתמרים יתרונות אנטי אייג'ינג, ומונעים הצטברות של מלנין בגוף.
פצצת אנרגיה: תמרים מלאים בסוכרים טבעיים, ומכיוון שהם עשירים בסיבים, הם מסייעים לשמירה על האנרגיה לאורך זמן. עם תמרים לא תחוו את נפילת האנרגיה שמגיעה לאחר פינוקים מתוקים אחרים.
נהדרים לנשים בהיריון ונשים מניקות: צריכה קבועה של תמרים מחזקת את שרירי הרחם, ומסייעת לגוף להתכונן לשלבים האחרונים של ההיריון והלידה. הם מעודדים צירים מהירים יותר ומסייעים להחלמה מהירה. לאחר הלידה, תמרים מקלים גם על זרימת חלב האם.